ΚΑΝΟΝΙΣΜΟΣ (ΕΚ) αριθ. 2704/94 ΤΗΣ ΕΠΙΤΡΟΠΗΣ της 7ης Νοεμβρίου 1994 για τροποποίηση του κανονισμού (ΕΚ) αριθ. 3338/93 περί των λεπτομερειών εφαρμογής όσον αφορά τα μέτρα προώθησης της μεταποίησης ορισμένων εσπεριδοειδών και της εμπορίας μεταποιημένων προϊόντων με βάση τα λεμόνια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3119/93 του Συμβουλίου της 8ης Νοεμβρίου 1993 για τη θέσπιση ειδικών μέτρων ενθάρρυνσης της μεταποίησης ορισμένων εσπεριδοειδών (1), και ιδίως το άρθρο 10,

Εκτιμώντας:

ότι ο κανονισμός (ΕΚ) αριθ. 3119/93 προβλέπει, στο άρθρο 5, ένα καθεστώς ενισχύσεως στα satsumas που συγκομίζονται στην Κοινότητα και μεταποιούνται στη βιομηχανία μεταποιήσεως και για τα οποία είχε συναφθεί σύμβαση-

ότι, από την πείρα που αποκτήθηκε όσον αφορά τη διαχείριση του καθεστώτος που εφαρμόσθηκε από τον κανονισμό (ΕΚ) αριθ. 3338/93 της Επιτροπής (2), οδηγούμεθα στην τροποποίηση των κανόνων που εφαρμόζονται όσον αφορά την αίτηση για τη χορήγηση ενισχύσεως στις οργανώσεις παραγωγών εσπεριδοειδών, καθώς και στην ενδυνάμωση εκείνων που αφορούν τις επιπτώσεις που επιβάλλονται στους μεταποιητές σε περίπτωση αθετήσεως της ελάχιστης τιμής που πληρωθεί στους παραγωγούς ή στις οργανώσεις των παραγωγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3338/93 τροποποιείται ως εξής:

1. Το άρθρο 7 παράγραφος 4 αντικαθίσταται από το ακόλουθο κείμενο:

"4. Με την επιφύλαξη της περιπτώσεως που προβλέπεται στο άρθρο 12 παράγραφος 2 στοιχείο β), η πληρωμή της πρώτης ύλης στον παραγωγό ή στην οργάνωση των παραγωγών από το μεταποιητή διενεργείται αποκλειστικά με τραπεζική εντολή."

2. Στο άρθρο 12:

α) στην παράγραφος 1 το στοιχείο στ) διαγράφεται-

β) στην παράγραφο 2:

- το στοιχείο α) διαγράφεται,

- το στοιχείο β) αντικαθίσταται από το ακόλουθο κείμενο:

"β) σε περίπτωση υποχρέωσης παράδοσης, από δήλωση του παραγωγού που να πιστοποιεί ότι ο μεταποιητής του έχει καταβάλει, με εντολή, τιμή τουλάχιστον ίση με την ελάχιστη τιμή ή τον έχει πιστώσει με την τιμή αυτή-"

3. Στο άρθρο 13:

α) το στοιχείο δ) αντικαθίσταται από το ακόλουθο κείμενο:

"δ) είτε αντίγραφο της εντολής που προβλέπεται στο άρθρο 7 παράγραφος 4 ή την απόδειξη σε περίπτωση υποχρέωσης παράδοσης ότι ο παραγωγός έχει πιστωθεί με την τιμή αυτή, είτε με δήλωση της οργανώσεως των παραγωγών που προσδιορίζει ότι έχει αθετηθεί η ελάχιστη τιμή από τον παραγωγό. Η δήλωση αυτή πρέπει να προσδιορίζει τις αναφορές στις συναφθείσες συμβάσεις στις οποίες αναφέρεται-"-

β) το στοιχείο ε) αντικαθίσταται από το ακόλουθο κείμενο:

"ε) το πιστοποιητικό που προβλέπεται στο άρθρο 10."-

γ) το στοιχείο στ) διαγράφεται.

4. Στο άρθρο 16:

α) η παράγραφος 2 αντικαθίσταται από το ακόλουθο κείμενο:

"2. Για περίοδο εμπορίας, οι αρμόδιες αρχές προβαίνουν επίσης σε δειγματοληπτικούς ελέγχους που αφορούν για κάθε μεταποιητή, το 10 % τουλάχιστον των εντολών που αφορούν τις αιτήσεις χρηματικής αντιστάθμισης που επιλέγονται για τους ελέγχους που προβλέπονται στην παράγραφο 1."-

β) η παράγραφος 6 αντικαθίσταται από το ακόλουθο κείμενο:

"6. Όσον αφορά τις παραγράφους 1 και 2, όταν οι διαπιστωθείσες παρατυπίες φθάνουν το 5 % αντιστοίχως των αιτήσεων ενισχύσεως η χρηματικής αντιστάθμισης ή των ελεγχθεισών εντολών, οι αρμόδιες αρχές εντείνουν τους προβλεπομένους ελέγχους και πληροφορούν αμέσως σχετικά την Επιτροπή."

5. Στο άρθρο 17, προστίθεται το ακόλουθο νέο εδάφιο:

"Εάν κατά τη διάρκεια μιας περιόδου, ο μεταποιητής έχει αθετήσει την πληρωμή της ελάχιστης τιμής στους παραγωγούς ή στις οργανώσεις των παραγωγών και δεν έχει υποβάλει την αίτηση χρηματικής αντιστάθμισης με τους όρους που προβλεπονται στον παρόντα κανονισμό, αποκλείεται του καθεστώτος των συμβάσεων μεταποιήσεως που προβλέπονται στο άρθρο 5 κατά τη διάρκεια των τριών επόμενων περιόδων."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εντούτοις, το άρθρο 1 σημείο 3 στοιχείο α) εφαρμόζεται από την περίοδο εμπορίας 1993/94.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 279 της 12. 11. 1993, σ. 17.

(2) ΕΕ αριθ. L 299 της 4. 12. 1993, σ. 26.